**Analiza avizelor la proiectul de Hotărîre a Guvernlui „Cu privire la măsurile de pregătire a economiei naţionale şi a sferei sociale pentru activitate în perioada de toamnă-iarnă 2014-2015”**

|  |  |  |  |  |  |
| --- | --- | --- | --- | --- | --- |
| **nr. d/o** | **Conţinutul propunerilor şi obiecţiilor** | | | **Comentarii** | |
| **Ministerul Finanţelor a prezentat avizul prin scrisoarea nr. 11/1-2-09/1517 din 8 iulie 2014** | | | | | |
| 1. | Ministerul Finanţelor a examinat proiectul HG şi în limita competenţei sale funcţionale, comunică următoarele.  Solicităm excluderea sintagmei “o dată la două luni” din cadrul punctului 6, litera c), şi înlocuirea acesteia cu expresia “la solicitare”. | | | | Se acceptă.  Textul a fost redactat. |
| **Ministerul Dezvoltării Regionale şi Construcţiilor a prezentat avizul prin scrisoarea nr. 03/3-1288 din 17 iunie 2014** | | | | | |
| 1. | MDRC a examinat proiectul HG, în conformitate cu prevederile Legii nr. 317 din 18 iulie 2003 privind actele normative ale Guvernului şi ale altor autorităţi ale administraţiei publice locale şi comunică lipsa de obiecţii şi propuneri. | | | Se acceptă.  Textul a fost redactat. | |
| **Ministerul Mediului a prezentat avizul prin scrisoarea nr. 06-07/1095 din 18 iunie 2014** | | | | | |
| 1. | Ministerul Mediului a examinat proiectul HG şi comunică lipsa de obiecţii şi propuneri. | | | Se acceptă. | |
| **Ministerul Transporturilor şi Infrastructurii Drumurilor a prezentat avizul**  **prin scrisoarea nr. 0302-5/477 din 11 iunie 2014** | | | | | |
| 1. | MTID a examinat proiectul HG şi în limita competenţelor funcţionale susţine proiectul integral. | | | Se acceptă. | |
| **Ministerul Educaţiei a prezentat avizul prin scrisoarea nr. 07/12-54PH din 13 iunie 2014** | | | | | |
| 1. | Ministerul Educaţiei a examinat şi susţine proiectul HG, avînd următoarele propuneri:   1. pct. 11. Să se expună în următoare redacţie:   Ministerul Educaţiei:  ”va monitoriza utilizarea mijloacelor financiare alocate pentru acoperirea necesităţilor de resurse energetice instituţiilor de învăţămînt din subordine”;   1. la lit. b) din pct. 12. cuvîntul “lunar” să se substituie cu cuvîntul “trimestrial” | | | Se acceptă.  Textul a fost redactat.  Se acceptă.  Textul a fost redactat. | |
| **Ministerul Sănătăţii a prezentat avizul prin scrisoarea nr. 01-9/996 din 18 iunie 2014** | | | | | |
| 1. | Ministerul Sănătăţii a examinat proiectul HG şi comunică lipsa de obiecţii şi propuneri. | | | Se acceptă. | |
| **Ministerul Afacerilor Interne a prezentat avizul prin scrisoarea nr. 22/1353 din 24 iunie 2014** | | | | | |
| 1. | Ministerul Afacerilor Interne a examinat proiectul HG şi comunică lipsa de obiecţii sau propuneri. | | | Se acceptă. | |
| **Ministerul Muncii, Protecţiei Sociale şi Familiei a prezentat avizul prin scrisoarea nr. 01-2558 din 12 iunie 2014** | | | | | |
| 1. | | MMPSF a examinat proiectul HG şi comunică lipsa de obiecţii şi propuneri. | | | Se acceptă. |
| **Ministerul Apărării a prezentat avizul prin scrisoarea nr. 11/779 din 16 iunie 2014** | | | | | |
| 1. | | Ministerul Apărării a examinat proiectul HG şi în limitele competenţei funcţionale comunică lipsa de obiecţii. | | | Se acceptă. |
| **Ministerul Culturii a prezentat avizul prin scrisoarea nr. 08-09/2129 din 27 iunie 2014** | | | | | |
| 1. | | Ministerul Culturii a examinat proiectul HG şi se pronunţă întru susţinerea acestuia fără propuneri şi obiecţii. | | | Se acceptă. |
| **Agenţia Naţională pentru Reglementare în Energetică A Republicii Moldova a prezentat avizul**  **prin scrisoarea nr. 426 din 24 iunie 2014** | | | | | |
| 1. | ANRE a examinat proiectul HG şi nu are careva propuneri. | | | Se acceptă. | |
| **Agenţia Rezerve Materiale** **a prezentat avizul prin scrisoarea nr. 0305-390 din 19 iunie 2014** | | | | | |
| 1. | Agenţia Rezerve Materiale a examinat proiectul HG şi îl susţine fără obiecţii. | | | Se acceptă. | |
| **Agenţia Achiziţii Publice** **a prezentat avizul prin scrisoarea nr. 29/66-1905 din 20 iunie 2014** | | | | | |
| 1. | Agenţia Achiziţii Publice a examinat proiectul HG şi comunică următoarele.  În vederea monitorizării procesului de achiziționare a resurselor energetice pentru instituțiile bugetare Agenția Achiziții Publice a constatat insuficiența reglementărilor ce țin de resursele energetice regenerabile (biomasă) și, în special, cu referire la respectarea de către instituțiile publice a condițiilor de exploatare a centralelor termice care funcționează pe combustibili din biomasă.  Această constatare este urmare a unui raport privind implementarea proiectelor de asigurare a instituțiilor școlare și preșcolare cu sisteme de încălzire ce funcționează pe baza resurselor energetice regenerabile.  Astfel, numeroase instituții la exploatarea centralelor termice care sunt destinate pentru încălzirea încăperilor cu resurse din biomasă, contrar cerințelor tehnice de exploatare, utilizează alți combustibili (în special cărbune), ceea ce duce nemijlocit la defectarea centralelor termice și, respectiv, pe de o parte nu se realizează scopul proiectelor în ceea ce ține de achizițiile publice durabile, iar pe de altă parte defectările centralelor termice sunt urmate de stări de urgență prin încălcarea regimului termic din încăperi și, în ansamblu, perturbarea activității instituțiilor respective. | | | Nu se acceptă. Nu este formulată o propunere clară şi exactă, care să aibă o bază legală şi să fie posibil de introdus în proiectul HG. | |
| **Agenţia pentru Eficienţă Energetică** **a prezentat avizul prin scrisoarea nr. 29-191 din 30 iunie 2014** | | | | | |
| 1. | Agenția pentru Eficiență Energetică a examinat proiectul HG şi vine cu următoarele obiecții și propuneri.   1. Textul de la punctul 1, lit. b):   ,,vor asigura executarea procesului de achiziţionare a resurselor energetice pentru instituţiile bugetare administrate şi institui un control riguros asupra consumului de resurse energetice în vederea asigurării economisirii acestora, îndeplinirii măsurilor cu privire la conservarea energiei, precum şi a realizării lucrărilor de pregătire pentru perioada de toamnă-iarnă 2014-2015” ***propunem de a fi reformulat în*** ,,vor asigura executarea procesului de achiziţionare a resurselor energetice, conform tipului centralei termice din gestiune, pentru instituţiile bugetare administrate şi vor institui un control riguros asupra consumului de resurse energetice în vederea asigurării economisirii acestora, îndeplinirii măsurilor cu privire la conservarea energiei, precum şi a realizării lucrărilor de pregătire pentru perioada de toamnă-iarnă 2014-2015”;   1. Textul de la punctul 2, lit. j) ,,să monitorizeze calitatea cărbunelui importat şi corespunderea lui sortului şi capacităţii de ardere” ***propunem de a fi reformulat în*** ,, să monitorizeze și să asigure achiziționarea și furnizarea de resurse energetice de o calitate corespunzătoare (prin stipularea cerințelor respective în caietele de sarcini pentru procedurile de achiziții publice), precum și în corespundere cu tipul centralelor termice aflate în gestiune”; 2. Se propune de a fi exclusă lit. k) din pct. 2, deoarece APL-urile nu pot contribui la onorarea obligaţiilor de către furnizorii de combustibili, ci doar de a monitoriza/urmări executarea contractului. 3. Se propune completarea pct. 5 cu o literă nouă avînd următorul conținut ,,vor achiziționa cantitatea necesară de combustibil din biomasă pentru centralele termice pe biomasă în volum suficient şi de o calitate corespunzătoare, pentru acoperirea perioadei toamnă-iarnă 2014-2015”. | | | Se acceptă.  Textul a fost redactat.  Se acceptă parţial.  Textul a fost redactat.  Se acceptă.  Textul a fost redactat.  Se acceptă.  Textul a fost redactat. | |
| **Inspectoratul Energetic de Stat** **a prezentat avizul prin scrisoarea nr. 25/02-132 din 16 iunie 2014** | | | | | |
| 1. | Inspectoratul Energetic de Stat a examinat proiectul Hotărîrii Guvernului cu privire la pregătirea economiei naţionale pentru funcţionare în sezonul rece 2014-2015 şi vine cu următoarele propuneri şi obiecţii.  1. Art.1, lit.c). Ţinînd cont că noţiunea de „obiect de importanţă vitală” este tratat diferit (*nu există vre-un act legislativ sau normativ tehnic care ar determina clar această noţiune)*, propunem de determinat în acest proiect de Hotărîre noţiunea de „obiect de importanţă vitală”, sau de înlocuit această sintagmă cu „consumatori de categoria I şi II de alimentare”, aşa cum determină Normele de amenajare a instalaţiilor electrice. Listele acestor consumatori vor fi întocmite şi aprobate de către organele administrativ publice locale (consiliile raionale).  2. Art. 6, după lit.d) de completat cu un nou alineat în următoarea redacţie „Inspectoratul Energetic de Stat pînă la 1 noiembrie, v-a verifica la întreprinderile din Comlexul Energetic stocurile de rezervă avariată a materialelor şi echipamentelor, în conformitate cu prevederile art.1.6.19 al Regulamentului de exploatare tehnică a centralelor şi reţelelor electrice şi va prezenta ministerului informaţia respectivă”. | | | Se acceptă parţial.  Textul a fost redactat.  Nu se acceptă, deoarece propunerea respectivă nu are bază legală. | |
| **Inspectoratul Principal de Stat pentru Supravegherea Tehnică a Obiectelor Industriale Periculoase**  **a prezentat avizul prin scrisoarea nr. 28-01/199 din 18 iunie 2014** | | | | | |
| 1. | Inspectoratul Principal de Stat pentru Supraveghere Tehnică a Obiectelor Industriale Periculoase (IPSSTOIP) a examinat proiectul Hotărîrii cu privire la măsurile de pregătire a economiei naţionale şi a sferei sociale pentru activitate în perioada de toamnă– iarnă 2014-2015, expediat prin scrisoarea Ministerului Economiei nr.06/3- 3372 din 06.06.2014, şi consideră necesar de a completa lista măsurilor prezentate în contextul următoarelor propuneri.  Luînd în consideraţie, că măsurile planurilor de pregătire către perioada de toamnă-iarnă, ca regulă, se orientează la prevenirea situaţilor, care în această perioadă pot crea complexităţii suplimentare pentru economia şi populaţia, IPSSTOIP propune în contextul planurilor de pregătire a economiei naţionale şi a sferei sociale pentru activitatea în perioada de toamnă-iarnă 2014-2015 să fie atrasă o atenţia deosebită la informaţia parvenită de la Serviciul Protecţiei Civile şi Situaţiilor Excepţionale (SPCSE) privind tendinţa de creştere a numărului de incendii, explozii, precum şi intoxicare cu urmări letale, care au avut loc în fondul locativ, inclusiv şi în localităţile rurale în perioada de toamnă-iarnă la exploatarea instalaţiilor interioare de utilizare a gazelor naturale şi lichefiate a caselor de locuit, luînd în consideraţie că:  ● incendii şi explozii la instalaţiile interioare de utilizare a gazelor în fondul locativ şi în localităţile rurale în primul rând mărturisesc o stare insuficientă a acestor instalaţii şi lipsa deservirii tehnice cuvenite a lor ce creează factori de risc permanent;  ● intoxicarea locatarilor la utilizarea gazelor în clădiri de locuit poate fi provocată de oxizi de carbon, create în procesul de ardere incompletă a combustibilului gazos în aparate cu camera de ardere deschisă (inclusiv maşinile de gătit cu gaze) şi admise în încăperi de locuit în urma lipsei ori insuficienţei ventilaţiei prin aspiraţie a acestor încăperi.  Lipsa ori insuficienţa ventilaţiei, inclusiv, în urma intervenţiei locatarilor în construcţia canalelor de ventilaţie, în afară de oxizi de carbon în încăperi pot avea loc şi acumularea scurgerilor de combustibil gazos, de aceea conform informaţiei SPCSE starea sistemelor de ventilaţie prin aspiraţie în clădirile de locuit în prezent, este un factor de risc sporit al avariilor în fondul locativ  ● conform informaţiei «Floreşti-Gaz» SRL în fondul locativ merge un proces nesancţionat de instalare a buteliilor de gaze de hidrocarburi lichefiate (HGL) în apartamentele blocurilor locative cu trei, cinci, nouă nivele, ce contravine cerinţelor pct.8.2.5 al NCM G.05.01-2006 «Sisteme de distribuţie a gazelor», care limitează această instalare (nu mai mult de o butelie în apartament) cu blocurilor locative cu înălţime nu mai sus de două nivele.  Urmează de ţinut cont că o butelie de HGL este similară dispozitivului de explozie, şi, aducând samovolnic acest dispozitiv în apartamentul a blocului locativ cu multe nivele, proprietarul apartamentului pune în pericol viaţa şi sănătatea sa, şi a altor locatari a blocului locativ.  Problema mai sus menţionată are o importanţă deosebită şi după părerea IPSSTOIP trebuie să fie reflectată adecvat în componenţa măsurilor pentru pregătirea sferei sociale către perioada de toamnă-iarnă 2014-2015.  Conform Legii nr.116 din 18.05.2012 privind securitatea industrială a obiectelor industriale periculoase (Monitorul Oficial al Republicii Moldova nr.135-141 art..Nr:445 din 06.07.2012) supravegherea pentru asigurarea exploatării inofensive a aparatelor cu gaze, inclusiv a buteliilor cu gaze lichefiate, care se utilizează în fondul locativ nu ţine de competenţa IPSSTOIP, dar situaţia creată în fondul locativ provoacă îngrijorare întemeiată şi după părerea IPSSTOIP trebuie să fie reflectată în volum cuvenit de măsuri de pregătire a economiei naţionale şi a sferei sociale pentru activitate în perioada de toamnă-iarnă 2014-2015 pentru a preveni consecinţele negative.  Pentru prevenirea consecinţelor negative în perioada de toamna- iarnă 2014-2015 Se recomanda: de a completa proiectul prezentat privind.  ANRE:  1. Va elabora şi aproba Regulament pentru furnizarea şi utilizarea gazelor hidrocarburi lichefiate  Primăriilor municipiilor, 0raşelor comunelor şi satelor  1. Va organiza serviciile centralizate pentru a asigura  ● deservirea tehnică a instalaţiilor interioare de utilizare a gazelor în fondul locativ şi în localităţile rurale  ● respectării cerinţelor securităţii la utilizarea HGL cu înlăturarea încălcărilor depistate  ● efectuarea lucrărilor de reglare a cazanelor şi aparatelor de utilizare a gazelor, inclusiv reglarea instalaţiilor cu gaze pentru sobe de încălzire;  ● reparaţiei şi deservirii tehnice a centralelor termice autonome ale clădirilor şcolare şi preşcolare cu atragerea pentru aceste lucrări a organizaţiilor de întreţinere specializate autorizate în domeniul menţionat create pe lângă consiliile raionale, avînd în vedere că la momentul actual sursele autonome de încălzire a obiectelor social-comunale nu se pregătesc către sezonul rece la nivelul corespunzător;  2. Va organiza serviciile centralizate pentru a asigura  ● verificarea, curăţarea şi reparaţia canalelor de ventilaţie ale clădirilor de locuit.  ● frecvenţa schimbului de aer nu mai puţin de 3 în încăperile, în care sînt instalate aparate de utilizare a gazelor în scopul prevenirii avariilor şi incendiilor. | | | Nu se acceptă. Prevederile propuse nu corespund obiectivelor Proiectului HG. | |
| **SA „Moldovagaz”** **a prezentat avizul prin scrisoarea nr. 02/1-3106 din 27 iunie 2014** | | | | | |
| 1. | SA „Moldovagaz” a examinat proiectul HG și Vă comunică următoarele.  În legătură cu situația tensionată din Ucraina, care poate afecta livrările de gaze naturale rusești în Republica Moldova, intervenim cu propunerea de a include în proiectul Hotărîrii nominalizate (capitolul 7) următoarele cerințe:   * de a obliga agenții economici ai republicii să creeze rezerve de combustibil alternativ pînă la începerea sezonului de toamnă-iarnă 2014-2015, întru evitarea unor posibile dereglări a regimurilor de furnizare a gazelor naturale; * de a prevedea de către SA „Moldovagaz” și alți furnizori de gaze naturale posibilitatea încheierii contractelor de livrare a gazelor naturale cu furnizori alternativi; * SA „Moldovagaz”, în programul investițional pentru anii 2014 și 2015, va prevedea investițiile necesare pentru modernizarea stației de compresoare Drochia și reamplasarea unui segment cu lungimea de 1,5 km a conductei magistrale de gaze Chișinău-Rîbnița, situat în zona de alunecări de teren în apropierea s.Buneți, mun.Chișinău, pentru asigurarea aprovizionării cu gaze naturale de la furnizorii alternativi.   Concomitent Vă informăm, că întru realizarea lucrărilor menționate mai sus SA „Moldovagaz” are necesitate de investiții în valoare de cca 120 de mil. lei, iar termenul de executare a lucrărilor este de aproximativ 2 ani. | | | Nu se acceptă. Spre regret, întreprinderile din complexul energetic nu dispun de posibilitatea financiară de a-şi crea propriile rezerve de combustibil alternativ (păcură), deoarece aceasta ar rezulta neonorarea achitării facturii pentru gazele naturale.  Nu se acceptă. Propunerea respectivă este prevăzută în legislaţia în vigoare.  Se acceptă.  Textul a fost redactat. | |
| **SA „CET-1”** **a prezentat avizul prin scrisoarea nr. 01-11/6-165 din 16 iunie 2014** | | | | | |
| 1. | SA „CET-1” în urma examinării proiectului HG consideră că conform art. 5, lit. e) a Legii nr. 124 din 23.12.2009 “Cu privire la energia electrică”, în actuala HG trebuie să fie determinată cantitatea minimă a rezervelor de combustibil necesară centralelor electrice. | | | Nu se acceptă. O astfel de prevedere este stabilită în HG nr. 660-6/2010 | |
| **SA „Termocom” în procedura falimentului a prezentat avizul prin scrisoarea nr. 79/5596 din 23 iunie 2014** | | | | | |
| 1. | SA „Termocom” în procedura falimentului informează că proiectul HG a fost examinat.  Luînd în consideraţie faptul că funcţionarea complexului termoenergetic al mun. Chişinău, care urma să fie reorganizat prin fuziune într-o companie unică (SA „Termoelectrica”), la momentul actual este asigurată de 3 entităţi destincte – SA „CET-1”, SA „CET-2” şi SA „Termocom” în procedura falimentului - considerăm necesară completarea pct. 7 şi pct. 14 ale Proiectului Hotărîrii de Guvern respectiv cu subpunctele:  Pct.7 e) de suplinit cu următorul text:  În cazul limitării complexului termoenergetic al Republicii Moldova de către Furnizorul extern de gaze naturale, a exclude sursele de termoficare ale SA „Termocom” din lista întreprinderilor la care pot fi limitate livrările de gaze naturale;  Pct.7 f) de suplinit cu următorul text:  Va solicita de la furnizorii de energie termică SA „Termocom”, SA „CET-Nord” etc., pentru examinare şi aprobare Planurile de măsuri „Pentru asigurarea funcţionării fiabile a Sistemelor Alimentării Centralizate cu Energie Termică în condiţiile temperaturilor negative ale aerului exterior”.  Pct.14 de suplinit cu următoarelele subpuncte:  d) La CET-2 de a asigura menţinerea rezervei de stat de păcură în volum de 10000 tone, necesare pentru funcţionarea sursei pe parcursul a 10 diurne.  e) A permite, doar sursei de termoficare CET-2, în cazul limitării livrărilor de gaze naturale de către Furnizorul extern, utilizarea păcurii din rezerva de stat. | | | Nu se acceptă. O listă a întreprinderilor la care pot fi limitate livrările de gaze naturale nici nu există.  Nu se acceptă. Întreprinderile din sectorul energetic prezintă Ministerului Economiei (conform Ordinului nr. 1 pe întreprinderi) Planurile de acţiuni cu privire la sporirea eficacităţii şi fiabilităţii de funcţionare a utilajului de bază şi auxiliar al întreprinderilor şi lunar informaţia referitor la reparaţia utilajului acestora.  Nu se acceptă. Astfel de reglementări sunt prevăzute în alte acte normative şi legislative.  Nu se acceptă. Proiectul HG nu cuprinde doar sistemul energetic al mun. Chişinău, ci al întregii ţări. | |
| **SA „Apă-Canal Chişinău” a prezentat avizul prin scrisoarea nr. 01-1325 din 17 iunie 2014** | | | | | |
| 1. | SA „Apă-Canal Chişinău” a examinat proiectul HG şi neavînd obiecţii şi propuneri de completare, îl avizează integral. | | | Se acceptă. | |
| **Primăria Municipiului Chişinău a prezentat avizul prin scrisoarea nr. 03-112/4190 din 23 iunie 2014** | | | | | |
| 1. | Primăria municipiului Chişinău informează că a examinat minuţios proiectul HG şi propune următoarele completări şi sugestii:  **I. În proiectul de Hotărîre**   1. În pct. 2, b) cuvîntul „septembrie” se substitui cu cuvîntul „octombrie”, termen ce va permite membrilor Comisiei să monitorizeze şi să organizeze verificarea volumului şi calităţii lucrărilor îndeplinite, evaluarea rapoartelor prezentate de către structurile implicate în acest proces. 2. În pct. 4, a) cuvîntul „septembrie” se substitui cu cuvîntul „octombrie”, deoarece conform normativelor în vigoare inspectarea fondului locativ se îndeplineşte primăvara (martie-aprilie) şi toamna (septembrie-octombrie). 3. Din pct. 4 de exclus alineatul d), deoarece consumul resurselor indicate este contorizat la nivel de 100%, iar implementarea prevederilor ce ţin de verificarea numărului persoanelor este practic irealizabilă fără implicarea organelor de drept. 4. După pct. 15 de inclus un punct nou (16) cu următorul conţinut:   **16.** **Ministerul Tehnologiei Informaţiei şi Comunicaţiilor:**   * 1. va prezenta, fără plată, la solicitarea gestionarilor fondului locativ, informaţia privind numărul locatarilor cu domiciliu în apartamente, în scopul calculării corecte a costurilor serviciilor prestate;   2. va prezenta, fără plată; la solicitarea gestionarilor fondului locativ, datele personale ale locatarilor ce au datorii la serviciile locativ-comunale, pentru a fi acţionaţi în instanţa de judecată sau pentru întocmirea Proceselor-verbale în baza Codului Contravenţional al Republicii Moldova de către gestionarul fondului locativ în lipsa contravenienţilor la domiciliu.  1. Punctele 16 şi 17 vor fi numerotate, respectiv, cu 17 şi 18.   **II. În Anexa nr.1**   1. În pct. 3, sintagma „au fost” se substituie cu cuvîntul „sînt”. În acest punct de inclus suplimentar sintagma „plite electrice” ceea ce va corespunde raportului statistic nr.1-fondul locativ.   **III. În Anexa nr.3**   1. În pct. 2 sintagma, „au fost” de substituit cu cuvîntul „sînt”. 2. Pct. 4 de suplinit cu un alineat nou - „alimentarea cu apă şi canalizare” . 3. În pct.6 după cuvîntul „persoane” de inclus următorul text, inclusiv:   - înaintate acţiuni în judecată (unităţi) suma;  - înaintate titluri executorii (unităţi) suma;  - perfectate Procese-verbale de constatare a contravenţiei administrative – (unităţi/suma).   1. Textul pct.9 va începe cu sintagma „tariful pentru”.   Din pct. 10 şi 11 se exclude sintagma „instalate în perioada de gestiune. | | Se acceptă.Textul a fost redactat.  Se acceptă.  Textul a fost redactat.  Nu se acceptă. În HG 191 din 19.02.2002, este descrisă modalitatea prin care gestionarii fondului locativ au posibilitatea de a intra în apartamentele locuiturilor.  Nu se acceptă, deoarece informaţia care va fi prezentată în acest caz, nu va corespunde cu numărul de locuitori care de facto locuiesc în apartamentele respective, determinarea numărului de locuitori care de facto locuiesc în apartamente ţine de competenţa gestionarului fondului locativ.  Nu se acceptă, deoarece contravine prevederilor Legii nr. 133 din 08.07.2011 privind protecţia datelor cu caracter personal.  Se acceptă. Textul a fost redactat.  Se acceptă.Textul a fost redactat.  Se acceptă.Textul a fost redactat.  Se acceptă.Textul a fost redactat.  Se acceptă.Textul a fost redactat.  Se acceptă.Textul a fost redactat. | | |
| **Primăria Municipiului Bălţi a prezentat avizul prin scrisoarea nr. P-03-11/1842 din 1 iulie 2014** | | | | | |
| 1. | Primăria mun. Bălți informează că proiectul Hotărîrii de Guvern a fost examinat de serviciile respective a gospodăriei comunale. În urma examinării proiectului menționat a fost pus accentul asupra problemei ce ține de modalitatea achitării consumului de gaze natural de către producătorii energiei termice, și anume:  În ultimii ani furnizorii agentului termic („Cet-Nord” S. A. şi întreprinderea municipal „Termogaz-Bălţi”) achumulează datorii pentru gazele naturale, consumate la producerea agentului termic.  Consumatorii energiei termice, conform prevederilor Hotărîrii Guvernului nr. 191 din 19. 02. 2002, au obligaţiunea de a achită totalmente plata pentru încălzire pe parcursul sezonului rece în termen de pînă la 1 august al anului de gestiune, iar pe parcursul sezonului de încălzire plata lunară minimă achitată de consumator pentru încălzire va constitui 40% din valoarea facturii lunare.  Conform p. 3.3, al contractului, plata costului gazelor efectiv livrat în luna curentă inclusiv prin transfer bancar pe contul de decontare a Furnizorului („Bălţi- Gaz” S.R.L.), volumul cărora sunt determinate conform indicaţiilor echipamentului de măsurare a gazelor în prima jumătate a lunii curente - nu mai tîrziu de data de 15, iar pentru gazele livrate în a doua jumătate a lunii - nu mai tîrziu de ultima zi de calcul, determinat în temeiul indiciilor echipamentului de măsurare a gazelor, cu verificarea ulterioară a calculelor de achiziţie a gazelor, perfectate prin factura fiscală, în baza actului de predare-primire a gazelor naturale şi întocmit conform datelor echipamentului de măsurare - dar, nu mai tîrziu de data-limitată, indicată în factura de plată a valorii gazelor naturale consumate.  Existenţa divergenţelor clauzelor contractuale, duce la situaţia de imposibilitate a întreprinderilor menţionate, de achitare a gazelor naturale consumate în luna precedentă.  Prin cele menţionate mai sus, de la bun început, este evident faptul că, achitarea de către întreprinderi a penalităţilor pentru fiecare zi de întîrziere de la data indicată în factura de plată (pct. 3, 4 din contract), din cauza imposibilităţii de a achita în termenii prevăzuţi pentru consumul de gaze livrate, cauzează întreprinderilor un prejudiciu disproporţionat în urma achitării penalităţii date, care este o condiţie inechitabilă a elementului contractului, prevăzută în art. 716 CC al Republicii Moldova p.l) „O clauză contractuală standart este lipsită de efect, dacă prejudiciază disproporţionat, contrar principiilor bunei-credinţe, cealaltă parte a contractului”.  În art.146 Hotărîrii Consiliului de administraţie ANRE, nr.415 din 25.05.2011 „Cu privire la aprobarea Regulamentului pentru furnizarea şi utilizarea gazelor natural”, este prevăzut faptul că penalitatea poate fi aplicată numai dacă este prevăzută în contractul de furnizare a gazelor naturale.  Articolul 719 din CC RM, prevede: „Interdicţia clauzelor contractuale standart fară posibilitatea de evaluare”, lit. f) clauza prin care utilizatorului i se promite plata unei penalităţi dacă obligaţia nu este executată sau este executată cu întîrzîere, dacă întîrzîe plata sau dacă partenerul lui de contract reziliează contractul.  Prin urmare, conform prevederilor articolelor 666-669, CC al Republicii Moldova, contractele, încheiate între „Bălţi-gaz” S.R.L. şi Î.M. „Termogaz-Bălţi” şi „Cet-Nord” S. A. privind furnizarea gazelor naturale în anul 2013, este acordul de voinţă realizat între părţi, prin care se stabilesc, se modifică sau se sting raporturi juridice.  Actul juridic trebuie să fie încheiat în mod liber, bilateral. Libertatea contractuală este principiul fundamental care stă la baza dreptului Civil.  Acceptarea de către întreprinderi a prevederilor contractule, duce la imposibilitatea de a activa în condiţiile date, punînd în pericol alimentarea cercului debeneficiari cu energie termică, la momentul sistării livrării gazului natural.  Solicităm respectuos de a prevedea în proiectul Hotărîrii Guvernului „Cuprivire la măsurile de pregătire a economiei naţionale şi a sferei sociale pentru activitate în perioada de toamnă-iarnă 2014-2015” varianta soluţionării problemei actual existente pentru crearea posibilităţii funcţionării în mod eficient şi în baza temeiului legal a întreprinderilor sus-menţionate. | | Nu se acceptă. Prevederile propuse nu corespund obiectivelor Proiectului HG. | | |